TFI จ่อเพิ่มทุนขาย RO สัดส่วน 1:21.5 หุ้น ระดมเงิน 1.32 พันลบ.ใช้หนี้-เสริมสภาพคล่อง
TFI จ่อเพิ่มทุนขาย RO สัดส่วน 1:21.5 หุ้น ระดมเงิน 1.32 พันลบ.ใช้หนี้-เสริมสภาพคล่อง
16 มี.ค. 2563

บริษัท ไทยฟิล์มอินดัสตรี่ จำกัด (มหาชน) หรือ TFI เปิดเผยว่า ที่ประชุมคณะกรรมการบริษัทวันนี้ มีมติให้นำเสนอต่อที่ประชุมสามัญผู้ถือหุ้นประจำปี 2563 ที่จะมีขึ้นในวันที่ 30 เม.ย.63 เพื่อพิจารณาอนุมัติการลดทุนจดทะเบียนโดยตัดหุ้นที่ยังไม่ได้นำออกจำหน่าย หลังจากนั้นให้เพิ่มทุนจดทะเบียนเป็น 4.6 หมื่นล้านบาท จากเดิม 2.05 พันล้านบาท
โดยออกหุ้นใหม่ 4.4 หมื่นล้านหุ้น พาร์หุ้นละ 1 บาท เสนอขายผู้ถือหุ้นเดิมตามสัดส่วนที่แต่ละรายถืออยู่ (RO) ในอัตราส่วน 1 หุ้นเดิมต่อ 21.50 หุ้นเพิ่มทุน ที่ราคาเสนอขายหุ้นละ 0.03 บาท ระหว่างวันที่ 26-29 พ.ค. และ 1 มิ.ย.63
ทั้งนี้ หากมีผู้จองซื้อเต็มจำนวน บริษัทคาดว่าจะสามารถระดมทุนได้ประมาณ 1.32 พันล้านบาท ซึ่งมีแผนจะนำเงินที่ได้ไปใช้เป็นเงินทุนหมุนเวียนในการประกอบธุรกิจ และเพิ่มสภาพคล่องทางการเงิน, เพื่อคืนเงินกู้ยืมให้กับบริษัทที่เกี่ยวข้อง และเพื่อชำระคืนหนี้ให้แก่สถาบันทางการเงิน